cyanic-selkie/wikianc huggingface dataset:
Ukki (Kangasala)
Maantietoa
Järven pinta-ala on 5,9 hehtaaria ja se on 450 metriä pitkä ja 200 metriä leveä. Se sijaitsee Kirkkoharjun itäpäässä sen koillisrinteen juurella Vesijärven ranta-alueella. Sen rantaviivan pituus on 1,1 kilometriä ja sen rannat ovat asuinalueeksi muutettua metsämaata. Harjun ja järven välistä kulkee yhdystie 3400. Järvellä ei ole kartan mukaan saaria.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 87,3 metriä mpy. Siihen ei ole johdettu avo-ojia ja sen laskuoja lähtee pohjoisrannasta ja laskee Vesijärveen 150 metrin päässä. Ojalla on pudotusta alle puoli metriä.
Historiaa
Järven historia on suomalaisittain varsin lyhyt. Suur-Längelmävedeksi kutsuttun järven vedenpinnan korkeus oli useita metrejä nykyistä korkeampi. Silloin silaitsi rantaviiva koreammalla Kirkkoharjun rinteellä eikä Ukkia ollut olemassa. Järvelle aukesi vuonna 1604 uusi lasku-uoma, jonka vakiinnuttua oli suurjärven vedenpinta laskenut useita metriä. Uusi tilanne jätti Sarsanvirran kuivilleen ja Vesijärvi alkoi laske Längelmäveteen Vääksyn­jokea pitkin. Vuoden 1855−1856 Kalmbergin kartastossa on Ukki piirretty vielä Vesijärven lahtena, mutta myöhemmin on järven vedenpintaa ilmeisesti laskettu hieman, koska järvien väliin on syntynyt 150 metriä leveä kannas.
Nevasjärvi
Nevasjärvi on Pirkanmaalla Kangasalla Ruutanassa sijaitseva järvi.
Maantietoa
Järven pinta-ala on 2,5 hehtaaria ja se on 250 metriä pitkä ja 150 metriä leveä. Se sijaitsee Ruutanassa Iskelän ja Jussilan asuinalueiden välissä alavalla maalla. Järvellä on kartan mukaan yksi saari, joka sijaitsee rannan tuntumassa. Sen rantaviivan pituus on 600 metriä ja se on osittain peltomaata tai asuinaluetta. Ainoa tie rantaan tulee Iskelän puolella olevalle uimarannalle.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 100,1 metriä mpy. Siihen on johdettu kolme avo-ojaa ja sen laskuoja lähtee sen etelärannasta. Oja yhtyy Saappaanpohjanojaan, joka mutkittelee asuinalueen tai peltojen läpi idässä sijaitsevaan Vesijärven Saappaanpohjan lahteen.
Historiaa
Vuoden 1855−1856 Kalmbergin kartastossa järven karttanimi oli ”Näväsjärvi”. Sen ympäristö oli niittymaata ja sen laskuojan alajuoksulla oli laajempi peltmaa. Nykyinen yhdystie 3400 oli silloinen kylätie, jonka varrella oli kaikki asutus.
Vuoden 1954 peruskartassa oli vielä hiljattain ollut metsä- ja peltomaan ympäröimää, mutta nyt sen ympäristö oli kaavoitettu asuinalueen tonteiksi, joista osalle oli jo rakennettu asuntoja. Aluksi kaikkia tontteja ei rakennettu, mutta vuoden 1975 kartassa ne on kaikki menny kaupaksi. Vuoden 1986 kartassa on peltomaan määrässä tapahtunut vähäistä vähenemistä.
Aksolotli
Aksolotli (Ambystoma mexicanum) on äärimmäisen uhanalainen meksikolainen salamanterieläinlaji. Aksolotli on tunnettu esimerkki neoteniasta eli vajaasta yksilönkehityksestä: niiden ulkoinen kehitys pysähtyy yleensä toukkavaiheeseen, eli ne jäävät pensasmaisilla kiduksilla hengittäviksi vesieläimiksi. Ne saavuttavat kuitenkin sukukypsyyden ja lisääntyvät tässä vaiheessa.
Tietyissä olosuhteissa aksolotlit saattavat myös käydä läpi muodonvaihdoksen ja kehittyä aikuisenkaltaisiksi, keuhkoilla hengittäviksi salamanterieläimiksi, jolloin niiden kidukset surkastuvat ja ne nousevat elämään maalle. Samalla ne muuttuvat hämäräaktiivisiksi ja niiden ulkonäkökin muuttuu. Aksolotlien yksilönkehitykseen voidaan vaikuttaa keinotekoisesti hormonikäsittelyllä, jolloin ne kehittyvät aikuisvaiheeseen.
Levinneisyys ja elinympäristö
thumb|left|[[Leukismi|Leukistinen aksolotliyksilö.]] Aksolotlin ainoat esiintymisalueet sijaitsevat Méxicon kaupungin eteläosissa. Sitä tunnetaan vain kolmesta kohteesta, Xochimilcon hallintoalueen kanavista sekä Chalco- ja Chapultepecjärvistä. Lajin alkuperäinen levinneisyysalue on käsittänyt useita Meksikon laakson järviä ja kosteikkoja.
Aksolotli tarvitsee syviä järviä, joissa on sopivasti vesikasvillisuutta, joihin se laskee munansa. Laji on myös herkkä vedenlaadun vaihtelulle.
Suojelu ja uhat
Suurin uhka aksolotlin selviytymiselle on sen nykyisten elinympäristöjen kuivattaminen tai saastuminen. Méxicon kaupungin kasvaminen ja lisääntyvä turismi ovat kumpikin riskitekijöitä. Lajia on aiemmin myös pyydystetty kansainvälistä lemmikkieläinkauppaa sekä paikallista käyttöä varten. Aksolotlikanta on kuitenkin vuoden 2019 arvion mukaan niin pieni, että kaupankäyntiä tuskin pystytään tekemään luonnosta pyydystetyillä yksilöillä. Lemmikkikauppaa tehdäänkin enää lähinnä terraario-olosuhteissa syntyneillä yksilöillä.
Citizen Brain
Citizen Brain on irlantilaisen thrash metal -yhtye Gama Bombin toinen studioalbumi. Se julkaistiin 9. kesäkuuta 2008 levymerkillä Earache Records.
Albumin varhainen painos sisältää bonus-DVD:n, joka käsittää kiertueella ja studiossa kuvattua videomateriaalia.
Kappaleet
Kaikki kappaleet kirjoittanut Gama Bomb.
Kiveskohju
thumb|200px|Veritulppahoidon jälkeinen kiveskohju Kiveskohju eli varikoseele on sairaalloinen laajentuma siemennuorapunoksen laskimoverisuonissa.
Kiveskohjut ovat yleinen vaiva: niitä esiintyy noin 15–20 prosentilla kaikista miehistä. Esiintyvyys on suurin nuorilla miehillä, ja yli 40-vuotiailla vaiva on jo melko harvinainen.
Lyle Berman
Lyle Berman (s. 6. elokuuta 1941 Minneapolis, Minnesota) on yhdysvaltalainen liikemies ja pokerinpelaaja.
Liike-elämä
Berman varttui Minnesotassa ja valmistui liiketaloudesta Minnesotan yliopistosta vuonna 1964. Sen jälkeen hän työskenteli isänsä nahka-alan yrityksessä, Berman Buckskinissä. Kun yritys myytiin W. R. Gracelle vuonna 1979, Berman jatkoi sen toimitusjohtajana. Myöhemmin yritys myytiin Melville Corporationille ja sen nimeksi tuli Wilsons Leather. Vuosina 1994–2000 hän toimi Rainforest Cafe -ketjun toimitusjohtajana.
Berman voitti B'nai B'rithin "Great American Traditions" -palkinnon vuonna 1995 ja "Gaming Executive of the Year" -palkinnon vuonna 1996.
Pokeriura
Berman on pokeriurallaan voittanut kolme World Series of Poker (WSOP) -ranneketta. WSOP:n pääturnauksessa hän on parhaimmillaan ollut 53. (vuonna 1995). Hänellä on WSOP-turnauksista myös neljä kakkostilaa.
Vuonna 1991 Berman voitti Hall Of Fame Poker Classic -turnauksen. Lopun kaksinpelissä kukistui Paul "Eskimo" Clark. Berman ansaitsi ykköstilastaan 240 000 dollaria. Maaliskuussa 2005 Berman oli Yhdysvaltain kaksinpelimestaruusturnauksen (National Heads-Up Poker Championship) viides. World Poker Tourilla (WPT) hän on parhaimmillaan ollut viides World Poker Finalsissa marraskuussa 2005. Turnauksen voitti Nick Schulman ja Berman ansaitsi siitä 345 000 dollaria.
Rekyyli (lehti)
Rekyyli oli Fire-kustannus Oy:n vuodesta 2003 kustantama suomalainen aselehti, joka perustettiin kollektiivisesti lehden kirjoittajien, valokuvaajien ja taittajien voimin. Ensimmäisenä päätoimittajana (2003–2008) oli Jarkko Koskinen, jonka jälkeen kahdeksan kertaa vuodessa ilmestyvän lehden päätoimittaja oli Tero Kuitunen, joka aiemmin toimi lehden toimituspäällikkönä.
Lyle Berman
Pokeriura
James McManuksen kirjan Positively Fifth Street mukaan Berman on rahoittanut T. J. Cloutieria lukuisissa pokeriturnauksissa, mukaan lukien vuoden 2000 WSOP:n pääturnaus, jossa Cloutier sijoittui toiseksi.
Toukokuussa 2007 Bermanin pokeriuran turnausansiot ylittivät 1,8 miljoonaa dollaria. Hänet on valittu Poker Hall of Fameen vuonna 2002.
Rekyyli (lehti)
Rekyyli sisälsi artikkeleita uusista ja historiallisista ampuma-aseista, teräaseista sekä ampumatarvikkeista ja -varusteista. Lehden toimitusfilosofiana oli parantaa suomalaisen aselehdistön tasoa kautta linjan. Lehti myös panosti näkyvyyteensä internetissä ja otti varhaisessa vaiheessa käyttöönsä keskustelupalstan verkkosivuillaan. Lehti järjesti vuosittain Rekyyli Team Challenge -kilpailun.
Rekyylin painosmäärä oli parhaimmillaan 12 000 kappaletta. Lehden julkaiseminen päättyi Fire-kustannuksen hakeuduttua konkurssiin vuonna 2012.
Peugeot 607
Peugeot 607 on Peugeot’n vuosina 1999–2010 valmistama edustusluokan neliovinen sedan, joka korvasi Peugeot 605:n. 607:n seuraajaksi tuli myös 407-mallin korvannut Peugeot 508.
Malli koki vuoden 2004 lopulla kasvojenkohotuksen, jossa suurimmat muutokset tehtiin keulan alueella. Etupuskurin säleikköä uudistettiin, sumuvaloista tuli pyöreät ja Peugeot-logo kasvoi aiempaa suuremmaksi. vasen|pienoiskuva|Peugeot 607 Paladine
Peugeot 607 ei menestynyt Ranskan ulkopuolella, mutta etenkin kotimaassaan autoa käytettiin usein virallisena edustusautona. Geneven autonäyttelyssä keväällä 2000 esiteltiin vain yhden kappaleen verran valmistettu 50 senttimetriä pidennetty erikoismalli 607 Paladine, jonka takaosa on avonainen. Ranskan presidentti Nicolas Sarkozy käytti autoa virkaanastujaisissaan toukokuussa 2007.
Hyposentri
Hyposentri eli hyposentrumi on maanjäristyskeskus eli fokus, maan alla sijaitseva kohta, josta maanjäristys alkaa. Suoraan hyposentrin yläpuolella olevaa maanpinnan kohtaa kutsutaan episentrumiksi. Maanjäristyksessä kallioperään varastoitunut jännitys ylittää hyposentrissa kiviaineksen lujuuden. Tällöin maanjäristyskeskusta ympäröivä kallioperä repeää ja kallioperän osaset siirtyvät toisiinsa nähden. Hyposentrissa vallitseva jännityskenttä vaikuttaa maanjäristyksen syntyyn ja voimakkuuteen. Jännitystä varastoituu kallioperään nopeammin mannerlaattojen kohtaamisvyöhykkeillä kuin niiden sisäosissa.
Hyposentrin syvyys voi olla sadoista metreistä satoihin kilometreihin. Maanjäristyskeskuksen syvyys vaikuttaa maanjäristyksen tuhoisuuteen. Tuhot ovat yleensä sitä pahempia, mitä lähempänä maanpintaa hyposentri sijaitsee. Maanjäristyksessä hyposentrin ympärille muodostuu murtuma-alue eli fokusalue, jossa tapahtuvaa muodonmuutosta kuvaa järistyksen fokusmekanismi. Voimakkaissa maanjäristyksissä fokusalue voi olla laajuudeltaan useita satoja kilometrejä.
Hyposentri-termiä käytetään myös ilmakehässä räjähtävän ydinaseen alapuolella olevasta kohdasta. Termi sopii kaikkiin vastaavankokoisiin räjähdyksiin, mutta sille ei ollut käyttöä ennen ydinräjäytyksiä. Tässä kontekstissa termi "nollapiste" (ground zero) on sen synonyymi, vaikkakin se on vähemmän tarkka ja sitä käytetään vapaammin.
Hyposentrin määrittäminen
Hyposentrin koordinaatit ja tapahtuma-aika voidaan määrittää seismografihavaintojen perusteella. Perinteisin määritystapa on graafinen. P- ja S-aallon saapumisaikojen erotus seismogrammilla antaa etäisyyden maanjäristyksen tapahtumapaikkaan. Tämän jälkeen oikeapituiselle kartalle voidaan piirtää ympyrä käyttäen havaintopistettä ympyrän keskipisteenä. Jos maanjäristys on matala, sen episentri löytyy tämän ympyrän kehältä. Vähentämällä P- ja S-aaltojen saapumisajasta kyseisten aaltotyyppien ennustettu kulkuaika, saadaan arvio järistyksen tapahtumahetkelle eli origoaika.
Maanjäristyksen paikantamiseen tarvitaan yleensä vähintään kolme asemaa, sillä kolme erikeskeistä ympyrää voi leikata enintään yhdessä pisteessä. Pienikin syvyyden kasvu johtaa siihen, että ympyrät eivät enää leikkaa toisiaan, jolloin episentrin paikkaan tulee epävarmuutta. Useamman aseman käyttäminen pienentää virheen todennäköisyyttä. Mikäli käytettävissä on yhden aseman kaikki kolme komponenttia ja P-aallon tulosuunta voidaan määrittää, voidaan alustava paikannus tehdä myös yhden aseman perusteella.
1960-luvulta lähtien hyposentrejä on voitu määrittää käyttäen tietokonealgoritmeja. Algoritmit käyttävät paikannukseen P- ja S-aaltojen tuloaikoja ja laskevat iteratiivisesti fokuksen sijainnin ja syvyyden virherajoineen. Laskenta voidaan suorittaa litteällä tai pallomaisella nopeusmallilla. Laskennan onnistuminen riippuu käytetyn nopeusmallin hyvyydestä sekä algoritmin teknisistä yksityiskohdista.
Hemma Beast
Hemma Beast oli suomalainen, vuonna 1997 perustettu yhtye ja musiikkikollektiivi. Yhtyeen historian aikana keikkapaikka on vaihtunut useaan kertaan, viimeisenä yhtye esiintyi vuoden 2013 helmikuusta lähtien joka kuukauden ensimmäisenä sunnuntaina helsinkiläisellä On the Rocks -klubilla. Keikat koostuivat usein improvisaatiosta sekä yleisön heittelemistä ehdotuksista soitettaviksi biiseiksi ja tunnelma keikoilla on vapaamuotoinen. Keikkojen vakionumeroihin sisältyi toistakymmentä minuuttia kestävä potpuri, jossa yhtye esittää sikermän noin sadasta tunnetusta kappaleesta yhteensovitettuna.
Hemma Beastin musiikkia on julkaistu yhdellä levyllä, levy-yhtiö Crazy Diamondin tuottamalla albumilla Takorautaa (2002), jolla yhtye esittää yhden cover-kappaleen. Tämän lisäksi yhtye on äänittänyt ja julkaissut ainoastaan yhden oman kappaleen.
Yhtyeen rumpalin Zarkus Poussan kuoleman johdosta Hemma Beast ilmoitti lopettavansa toimintansa ja soittavansa viimeisen keikkansa 15. toukokuuta 2016. Pian tämän jälkeen yhtye palasi kuitenkin aktiiviseksi uudella nimellä Borta Beast, jossa rumpalina toimii Joonas Kaikko.
Entiset jäsenet
Keikoilla on nähty vuosien varrella usein vierailijoita, mukana mm. Jouni Järvelä, Niilo Ryti, Sami Järvinen ja Tuomas "Tume" Uusitalo. Viimeisellä keikalla toukokuussa 2016 nähtiin lavalla vakiokokoonpanon lisäksi useita vierailijoita, mm. Jay Kortehisto, Tommy Lindgren ja Jarkko Tamminen sekä rumpalit Rami Eskelinen, Joonas Kaikko, Lacu Lahtinen, Risto Niinikoski, Anssi Nykänen, Risto Rikala, Tomi Salesvuo ja Kalle Torniainen.
John Erwin
John Lee Erwin (s. 5. joulukuuta 1936) on yhdysvaltalainen ääninäyttelijä, joka tunnetaan parhaiten He-Manin ääniroolista animaatiosarjassa He-Man and the Masters of the Universe.
Ura
Hän uusi He-Manin ääniroolinsa vuonna 2005 televisiosarjassa Family Guy.
Hurrikaani Gilbert
Hurrikaani Gilbert oli kaikkien aikojen toiseksi voimakkain Atlantin valtamerellä havaittu trooppinen hirmumyrsky matalapaineen keskuksen syvyydellä mitattuna. Se oli vuoden 1988 kolmas hurrikaani ja kahdeksas nimetty trooppinen matalapaine. Saffirin-Simpsonin hurrikaaniasteikolla se luokiteltiin korkeimmalle tasolle viisi. Gilbert aiheutti tuhoja Karibianmerellä ja Meksikonlahdella yhdeksän päivän ajan. Se surmasi 318 henkeä ja aiheutti tuhoa yli viiden miljardin sen aikaisen Yhdysvaltain dollarin edestä.
Myrskyn kehitys
Gilbertiksi kehittynyt säähäiriö oli havaittavissa Afrikan rannikolla 3. syyskuuta 1988. Satelliittikuvista näkyi 8. syyskuuta, että se oli kehittynyt trooppiseksi matalapaineeksi, joka havaittiin noin 600 km Barbadoksen itäpuolella. Karibian lämpimät (27 °C) vedet antoivat energiaa Gilbertille, joka voimistui trooppiseksi myrskyksi 9. syyskuuta. Se ylitti Vähä-Antillien eteläisimmät saaret ilman suurempia tuhoja.
14. syyskuuta Gilbert oli edelleen viitosluokan hurrikaani, kun se iski Meksikoon Jukatanin niemimaalle. Se synnytti tornadoja ja aiheutti tulvia vielä viiden päivän ajan, kunnes yhdistyi säärintamaan 19. syyskuuta Teksasissa.
Tuhot
Gilbertissä kuoli kaikkiaan 318 ihmistä, joista 202 Meksikossa, 45 Jamaikalla, 30 Haitilla, 12 Guatemalassa ja muutamia Venezuelassa, Dominikaanisessa tasavallassa, Yhdysvalloissa, Costa Ricalla ja Nicaraguassa.
Konjunktio (tähtitiede)
thumb|240px|Merkuriuksen, Venuksen ja Kuun konjunktio ([[Paranalin observatorio, Chile) 8. maaliskuuta 2008.]] Konjunktio on tähtitieteellinen tapahtuma, jossa kaksi tai useampi planeettaa asettuvat Maasta katsottuna samalle linjalle. Konjunktio voi olla myös planeetan ja Auringon tai Kuun välinen tapahtuma.
Konjunktiot ovat mahdollisia, koska planeetat kiertävät ratojaan suurin piirtein samassa tasossa, mutta aina sitä hitaammin, mitä kauempana Auringosta kohde on.
Tähtitieteellisen määritelmän mukaan kaksi taivaankappaletta on konjunktiossa, kun niiden rektaskensio-koordinaatit ovat yhtä suuret. Arkikäytössä konjunktiolla tarkoitetaan yleensä vain taivaankappaleiden lähekkäin oloa taivaalla.
Aikaisemmin konjunktioiden oletettiin usein olevan ennusmerkkejä tulevista tapahtumista. Nykyäänkin astrologit pitävät konjunktioita merkittävinä tapahtumina. Nykytieteen näkökulmasta ns. Betlehemin tähti saattoi olla Jupiter-Saturnus tai Jupiter-Venus -konjunktio.
Alakonjunktio on hetki, jolloin planeetta näkyy samalla suunnalla kuin Aurinko ja on havaitsijan ja Auringon välissä. Maasta katsottuna vain Merkurius ja Venus voivat olla alakonjunktiossa. Yläkonjunktio taas on tilanne, jossa Merkurius tai Venus ovat Auringon takana.
Taivutus
Taivutus tarkoittaa seuraavia asioita:
Mehulinja
Mehulinja on Simo Ojaniemen kehittämä ja AmerSoftin vuonna 1984 julkaisema peli. Peli kehitettiin Commodore VIC-20 -tietokoneelle ja se vaati toimiakseen myös Super Expander -laajennuksen. Mehulinjaa pidetään Suomen toiseksi vanhimpana kaupallisena videopelinä. Suomalaisista peleistä vanhin on Chesmac.
Pelaaminen
Pelissä tehtävänä on hallita mehutehdasta täyttämällä mehupulloja niiden kulkiessa linjastoa pitkin. Korkittamista, etikettien liimaamista, porttia ja jokaista mehulaatua ohjataan omilla painikkeillaan.
Ase-lehti
Ase-lehti on vuodesta 1982 ilmestynyt suomalainen aselehti. Kuudesti vuodessa ilmestyvän lehden päätoimittaja on Jussi Peltola.
Ase-lehti sisältää artikkeleita uusista ja historiallisista ampuma- ja teräaseista, ampumatarvikkeista ja -varusteista sekä militariasta.
Ruutanajärvi (Kangasala)
Ruutanajärvi on Pirkanmaalla Kangasalla Ruutanassa sijaitseva lampi.
Maantietoa
Lammen pinta-ala on 2,1 hehtaaria ja se on 300 metriä pitkä ja 100 metriä leveä. Se sijaitsee Ruutaman asuinalueen pohjoispuolella loivassa notkossa, joka on hieman soistunut. Sen rantaviivan pituus on 750 metriä ja se on metsämaata. Vaikka lampi sijaitsee asuinalueen reunalla, ei aivan rannoilla ole rakennuksia. Asuinalueen läpi kulkee yhdystie 3400 ja Tampere-Haapamäki-rautatie ohittaa 100 metrin etäisyydellä sen itäpuolelta. Lammella ei ole kartan mukaan saaria.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Lammen vedenpinnan korkeus on 121,0 metriä mpy. Siihen on johdettu lännestä lyhyt suo-oja ja sen laskuoja lähtee vastarannasta kohti itää. Se laskee Vesijärven Saappanpohjaan kahden kilometrin päässä Ranssilassa.
Historiaa
Vuoden 1855−1856 Kalmbergin kartastossa järven paikka on liian idässä ja se on siinä autio ja nimetön. Lammen kautta kulkee metsäpolku Onkijärven länsipuolilla oleville niityille.
Vuoden 1954 peruskartassa rautatiellä oli lammen kohdalla Ruutanan seisake ja sen ympärillä sijaitsi Lokomon omakotialue, jonka rakentaminen oli vielä kesken. Järven rantaan rakennettiin 1960-luvulla kaksi tietä ja rannassa tehtiin laiturit. Niitä ei ole enää merkitty nykykarttoihin.
Only Eyes Behind
Only Eyes Behind on Kyyria-yhtyeen ensimmäinen single vuodelta 1994. Single äänitettiin Helsingissä ja tuottajana toimi Kyyria. Kappaleet "Only Eyes Behind" ja "Jester" ovat miksannut Mikko Karmila. Kappaleen "Voice in a Mirage" on miksannut Timo Tolkki, ja Hiili Hiilesmaa on miksannut kappaleen "XTC".
Single on osittain yhtyeen Blessed Ravings -levyltä, ja sisältää kahden kyseisellä levyllä julkaistujen kappaleiden lisäksi kaksi uutta kappaletta. Tämän lisäksi nimikkokappale on tätä julkaisua varten editoitu versio. "XTC" on aikaisemmin julkaistu kokoelmalla "Monk Rock : Munkkiniemen nuorisotalon demostudion kokoelmalevy" nimellä "Xtasy".
Singlellä olevat uudet kappaleet sisällettiin myöhemmin vuonna 1998 julkaistuun Blessed Ravings Remastered -levylle. Kannen kuva on Pekka Beloffin tuottama.
Editoitu nimikkokappale
Vaikka kappale "Only Eyes Behind" löytyy levyltä Blessed Ravings se ei ole sama versio; singleltä löytyvä kappale on lyhennetty alkuperäisestä. Täyspitkällä levyllä oleva versio on 5 minuuttia 22 sekuntia pitkä.
Nimikkokappale
Singlen nimikkokappaleen nimi on viittaus Jonathan Swiftin runoon "To Janus, on New Year's Day, 1726", josta löytyy rivi "Happy nation, were we blind, Or had only eyes behind !" Runo on ylistys Irlannin menneille suurteoille.
Gerard Butler
Gerard James ”Gerry” Butler (s. 13. marraskuuta 1969 Glasgow, Skotlanti) on skotlantilainen näyttelijä ja elokuvatuottaja, joka on esiintynyt elokuvissa, tv-sarjoissa ja teatterissa.
Varhainen elämä
Gerard Butler syntyi Glasgow'ssa vuonna 1969 roomalaiskatoliseen perheeseen. Hänen isänsä Edward oli vedonvälittäjä. Gerardin ollessa kuuden kuukauden ikäinen perhe muutti Kanadaan, mutta hänen vanhempansa erosivat puolitoista vuotta myöhemmin, ja äiti Margaret palasi Gerardin ja tämän kahden vanhemman sisaruksen, Brianin ja Lynnin kanssa takaisin Skotlantiin. He asettuivat asumaan Paisleyn kaupunkiin lähelle Glasgow'ta. Gerard tapasi isänsä uudestaan vasta 16-vuotiaana. Hän piti tiiviisti yhteyttä isäänsä, kunnes tämä kuoli syöpään Gerardin ollessa 22-vuotias.
Gerard haaveili lapsena näyttelijän urasta, mutta päätyi erinomaisen koulumenestyksen siivittämänä opiskelemaan lakia Glasgow'n yliopistoon. Saatuaan tutkinnon valmiiksi hän aloitti työn lakimiesharjoittelijana edinburghilaisessa lakifirmassa. Hän ei kuitenkaan viihtynyt työssään. Hän käytti runsaasti alkoholia vapaa-ajallaan, laiminlöi töitään ja sai lopulta potkut harjoittelupaikastaan vain viikkoa ennen lakimiehen ammatillisen pätevyyden saavuttamista.
Näyttelijän ura
Butler muutti Lontooseen 90-luvun puolivälissä, sen jälkeen kun hänet oli erotettu lakifirmasta. Aluksi hän elätti itsensä erilaisilla tilapäistöillä, kuten puhelinmarkkinoinnilla, mutta sai sitten avustajan pestin tuntemaltaan roolittajalta, joka työskenteli Steven Berkoffin Coriolanus-teatterinäytelmän parissa. Butler tapasi Berkoffiin eräänä päivänä kahvilassa ja pyysi päästä koe-esiintymiseen. Berkoff suostui ja Gerard sai roolin Coriolanus-näytelmästä.
Gerard Butlerin ura Hollywoodissa alkoi, kun hän esiintyi vuonna 2000 pääroolissa yhdysvaltalaisessa tv-minisarjassa Hunni Attila. Tämän jälkeen hän alkoi saada rooleja suuren budjetin elokuvista, kuten Tulen valtakunta, Lara Croft Tomb Raider: Elämän lähde ja Aikamatka. Vuonna 2004 hän esiintyi kummituksena Joel Schumacherin ohjaamassa musikaalielokuvassa Oopperan kummitus. Schumacherin tekemää roolivalintaa pidettiin yllätyksenä, koska Gerard Butler ei ollut vielä kovin tunnettu näyttelijä eikä hänellä ollut koulutusta laulamiseen. Hänen suorituksensa elokuvassa sai lopulta ristiriitaisen vastaanoton.
Butlerin varsinaisena läpimurtona voidaan pitää vuonna 2007 ensi-iltansa saanutta elokuvaa 300, joka kertoo 300 spartalaisen sotilaan urhoollisuudesta Thermopylain taistelussa antiikin Kreikassa. Butler esitti siinä Spartan kuningas Leonidasta.
Saragarhin taistelu
Saragarhin taistelu oli nykyisen Pakistanin Tirahin alueella käyty taistelu Brittiläisen Intian sikhisotilaiden ja alueella kapinoineiden afridien ja orakzaiden paštuheimojen välillä 12. syyskuuta 1897. Koko 21-henkinen Saragarhin linnakkeen varuskunta sai surmansa heimosotilaiden vallatessa linnakkeen.
Tausta
thumb|vasen|Taistelualueen linnakkeet. Saragarhi oli Brittiläisen Intian hallitsema linnake Tirahin alueella Khaibarsolalla lähellä Brittiläisen Intian Afganistanin vastaista rajaa nykyisessä Pakistanissa. Britit olivat hallinneet solaa vuodesta 1891 ja Saragarhi oli yksi monista alueen hallitsemiseksi perustetuista tukikohdista. Se toimi myös viestiasemana kahden suuremman Fort Lockhardin ja Fort Gulistanin tukikohdan välillä. Pienehkö Saragarhi koostui viestitornista ja linnakkeesta. Kaikkia tukikohtia miehitti noin 500 36. sikhirykmentin sotilasta, jotka oli jaettu eri linnakkeisiin. Vuonna 1897 alueella oli syttynyt afridien ja orakzaiden paštuheimojen kapina brittejä vastaan. Ennen varsinaisen taistelun syttymistä lähialueella oli käyty pienimuotoisia yhteenottoja.
27. elokuuta noin 4 000 orakzain joukko oli hyökännyt Fort Gulistania vastaan. Ensimmäinen hyökkäys torjuttiin, mutta hyökkääjät palasivat 3. syyskuuta entistä suuremmalla joukolla. Britit lähettivät avuksi vahvistuksia, mutta lopulta linnake päätettiin hylätä liian pienenä puolustuksen kannalta.
Taistelu Saragarhissa
Kapinoivien orakzaiden joukkoon liittyi afrideja, jolloin kapinoivien joukkojen suuruus kasvoi noin 10 000 mieheen. 11. syyskuuta heimot hyökkäsivät vain 44 sikhisotilaan puolustamaan Sangarin tukikohtaan. hyökkäys Sangarissa torjuttiin, mutta seuraavan päivän aamuna 12. syyskuuta heimot iskivät Saragarhiin.
Saragarhin varuskunta käsitti vain 21 sikhisotilasta. Heidän komentajansa oli Havildar Ishar Singh. Hyökkääjien saapuessa sotilaiden yksi vaihtoehto olisi ollut hylätä linnake ja siirtyä toiseen tukikohtaan. Tämä olisi kuitenkin katkaissut eri linnakkeiden väliset viestiyhteydet, joten Saragarhin varuskunta päätti jäädä puolustamaan tukikohtaansa. Puolustajien oli aluksi mahdollista pitää heimosotilaat etäällä tulella linnakkeen ampuma-aukoilta. Lopulta heimosotilaiden onnistui kuitenkin edetä linnakkeelle sen kulmasta. Tuolloin he alkoivat kaivaa linnakkeen perustuksien alta samalla, kun puolustajat eivät kyenneet ampumaan hyökkääjiä tästä kulmasta. Myös puolustajien ammukset olivat käymässä vähiin. Tilanteesta tiedotettiin suurempaan Fort Lockhartiin, josta käsin päätettiin tehdä vastahyökkäys. Ennen sen onnistumista heimosotilaiden onnistui kuitenkin romahduttaa Saragarhin linnakkeen seinä. Alkoi lähietäisyydeltä käyty taistelu, jonka päätteeksi koko Saragarhin varuskunta oli saanut surmansa.
Saragarhin jälkeen heimot iskivät vielä Fort Gulistania vastaan illalla 12. syyskuuta, mutta täällä heidän hyökkäyksensä torjuttiin. Alueelle oli lähetetty puolustajien vahvistuksia, joiden onnistui lyödä heimojen joukot hajalle 14. syyskuuta mennessä.
Seuraukset
Kaikki Saragarhin 21 sikhisotilasta kuolivat taistelun aikana. Hyökkäyksessä Saragarhiin oli kuollut arviolta noin 180 heimojen sotilasta. Yhteensä muut yhteenotot huomioituna heidän kaatuneitaan oli 400–600. Lokakuussa 1897 alueelle oli saapunut jo noin 34 000 brittiläistä ja intialaista sotilasta, ja heimojen kapina oli tukahdutettu kokonaan vuoden 1898 huhtikuuhun mennessä.
Taistelu on esiintynyt populaarikulttuurissa. Anurag Singhin ohjaama vuoden 2019 Bollywood-elokuva Kesari kertoo taisteluun osallistuneista sikhisotilaista. Taistelulle on myös pidetty muistopäiviä Intian Punjabin osavaltiossa ja Yhdistyneen kuningaskunnan armeijassa.
Try This
Try This on pop-laulaja P!nkin kolmas studioalbumi, joka julkaistiin 10. marraskuuta 2003. Albumilla oli heikot myyntiluvut verrattuna edelliseen Missundaztood-albumiin.
Albumilta on julkaistu singleinä kappaleet: "Trouble", "God is a DJ" ja "Last to Know". Kappale "Feel Good Time" on William Orbitin kannssa tehty kappale, joka on julkaistu singlenä. Kappale ei sisälly Yhdysvalloissa julkaistuun versioon. Albumi myi ensimmäisellä viikollaan 147,000 kappaletta. Albumia on myyty maailmanlaajuisesti 5 miljoonaa kappaletta. Suomessa se nousi viikoksi virallisen albumilistan sijalle 39.
Mind the Light
Mind the Light on Kyyria-yhtyeen single vuodelta 1996. Single äänitettiin Saksassa ja tuottajana toimi Kyyria. Single on julkaistu yhtyeen Alien-levyltä, ja sisältää kolme kyseisellä levyllä julkaistua kappaletta. Sami Yli-Sirniö soittaa sitaria singlen nimikkokappaleella.
Kaikki singlellä olevat uudet kappaleet löytyvät Alien-levyltä.
Tales from the Grave in Space
Tales from the Grave in Space on irlantilaisen thrash metal -yhtye Gama Bombin kolmas studioalbumi. Se oli myös ensimmäisiä levy-yhtiölle kiinnitetyn yhtyeen internetin kautta ilmaiseksi ladattavia albumeita. Albumi julkaistiin digitaalisena 5. marraskuuta 2009 sekä vinyylilevynä 25. tammikuuta 2010.
Albumin rajoitettu kahden cd:n painos sisältää bonus-EP:n Half Cut. Viiden kappaleen EP sisältää albumin aikaan ja sen jälkeen äänitettyä materiaalia.
Iso-Heikkilä
Iso-Heikkilä on kaupunginosa Turussa. Se sijaitsee kaupungin keskustasta länteen ja kuuluu keskustan suuralueeseen. Ennen vuotta 1944 Iso-Heikkilä oli Maarian kunnan kylä.
Iso-Heikkilän väkiluku on 1 870 (2007). Asukkaista vain 4,57 prosenttia on alle 15-vuotiaita ja 35,17 prosenttia yli 65-vuotiaita. Iso-Heikkilä on väestöltään yksi Turun vanhimmista. Äidinkielenään suomea puhuu 94,86 prosenttia asukkaista, ruotsia 3,94 prosenttia ja muita kieliä 1,21 prosenttia.
Iso-Heikkilä rajoittuu pohjoisessa Uudenkaupungin rataan, lännessä siitä etelään kaartuvaan satamarataan ja etelässä Tukholmankatuun ja Pansiontiehen. Entinen Iso-Heikkilän kylän alue ulottui lounaassa nykyisen Länsisataman alueelle ja koillisessa paikoin nykyiselle Naantalin pikatielle asti.
Suurin osa Iso-Heikkilästä on 2010-luvun loppuun asti ollut teollisuusaluetta ja toimistoja, mutta kaupunginosassa on Patterinhaan asuinalue, jossa sijaitsee muun muassa vanhainkoti. Patterinhaan koillispuolella, Iso-Heikkilän mäen laella, sijaitsee Aarne Ehojoen suunnittelema asuinalue sekä Iso-Heikkilän tähtitorni. Iso-Heikkilän nimistö juontuu osittain tähtitieteestä.
Patterinhaan kerrostalot on rakentanut Puolimatka. Ennen kerrostalojen rakentamista alueella sijaitsi 1400-luvulta periytynyt Iso-Heikkilän kartano ja vuosina 1924–1956 Turun yliopiston kasvitieteellinen puutarha. 2020-luvulla Iso-Heikkilän itäosan teollisuusalueelle rakennetaan uusi Kirstinpuiston kerrostaloalue.
Yksi Turun joukkoliikenteen runkolinjoista, linjapari 32/42, kulkee Iso-Heikkilän kautta.
Patterinhaka
thumb|left|Patterinhaan vanhimpia, vuonna 1954 valmistuneita rakennuksia Kanslerintie 6:ssa. Patterinhaka on Iso-Heikkilässä sijaitseva kerrostaloalue. Alueella toimi vuosina 1966–2009 Turun vesilaitoksen jätevedenpuhdistamo, joka lopetti toimintansa, kun Kakolan jätevedenpuhdistamo otettiin käyttöön. Patterinhaka on Turun ensimmäinen asumalähiö, ja se on rakennettu 1954. Alueen palveluihin kuuluvat vanhusten palvelutalo ja päiväkoti.
Aarne Ehojoen ja Veijo Kahran suunnittelema Patterinhaka koostuu viidestä taloyhtiöstä ja niiden 13 asuinrakennuksesta Latokartanonkadun ja Kanslerintien varrella. Seitsenkerroksisia taloja ei ole paalutettu, vaan ne on perustettu maanvaraisilla anturaperustuksilla. Puolimatka rakensi talot liukuvalumenetelmällä paikan päällä. Siksi rakennusten äänieristystä pidetään parempana kuin myöhemmin rakennettujen betonielementtitalojen. Asuntoja on kaikkiaan 735, keskikooltaan 43,5 neliömetriä. 2010-luvun keskivaiheilla Patterinhaassa asui 840 henkeä, eli valtaosa asunnoista oli yhden hengen talouksia. 1950-luvulla asunnoissa asui paljon lapsiperheitä, joista monet muuttivat Patterinhakaan vaatimattomista hellahuoneista, joissa ei ollut nykyajan mukavuuksia.
Patterinhaassa oli presidentti Mauno Koiviston ja Tellervo Koiviston ensimmäinen yhteinen koti 1950-luvulla.
Vaasantien varren puistossa sijaitsee Armas Puolimatkalle omistettu veistos Vahva (Maarit Nissilä, 1987).
Kirstinpuisto
Ruissalontien ja Akselintien rapistunut teollisuusalue tullaan 2020-luvulla rakentamaan uudeksi Kirstinpuisto-nimiseksi, noin 40 kerrostalon ja 2 600 asukkaan asuinalueeksi. Teollisuutta alueelle jää edustamaan pakkaustehdas ja kirjapaino Jaakkoo-Taara, joka laajentuu myös sen vierestä puretun vanhan öljytehtaan tontille. Myös vanha Turun Saippuan rakennus eli nykyinen Saippua-Center säilyy. Ruissalontie lakkaa toimimasta läpiajokatuna, ja uudeksi alueen pääväyläksi tulee sen poikkikatu Artturinkatu, jota laajennetaan ja jolle rakennetaan risteys Tukholmankadulle.
Historiaa
Iso-Heikkilän kartanoa kutsuttiin 1400-luvulla nimellä ”Åbo slotz ladegårdh”, Turun linnan latokartano. Vuonna 1696 se muutettiin virkataloksi. 1870-luvulla rakennettu rautatie Turun satamaan erotti Iso-Heikkilän radan eteläpuolelle jääneestä Turun keskusta-alueesta, ja vuoteen 1944 asti Iso-Heikkilä kuuluikin monien Turun nykyalueiden ohella Maarian kuntaan. 1920-luvun taitteessa Iso-Heikkilän pohjoisosan läpi rakennettiin Uudenkaupungin rata, joka haarautuu Iso-Heikkilän länsipuolella myös satamaan kulkevaksi radaksi.
Toisen maailmansodan aikana Iso-Heikkilän lounaiskulmassa sijaitsi saksalaissotilaiden majoitukseen rakennettu Pikku-Berliiniksi kutsuttu etappitukikohta, jonka noin 70 rakennusta purettiin kun paikalle alettiin 1950-luvun alussa rakentamaan Patterinhakaa. Vielä 1950-luvun lopulla Iso-Heikkilä oli suurelta osin peltoa, josta nykyään muistuttaa keskellä kaupunginosaa oleva laaja puisto ja sen valtava liikenneympyrä.
Iso-Heikkilän vanhimpia säilyneitä rakennuksia ovat Ruissalontien ja Tukholmankadun väliset puutalot ja ilmeisesti ensimmäisen maailmansodan ajoilta peräisin oleva Kanslerintien tiilinen kasarmitalli, joka on nyt Turun työttömien toimintakeskuksena. Iso-Heikkilän kartano purettiin vuonna 1955 ja myytiin SOK:n teollisuuskäyttöön.
Kasvitieteellinen puutarha ja tähtitorni
Vuosina 1924–1956 Iso-Heikkilän koilliskulmassa, Turun yliopiston omistukseensa saaman virkatalon mailla sijaitsi Turun yliopiston kasvitieteellinen puutarha. Siellä kasvatettiin 1920-luvun lopulla noin puoltatoista tuhatta eri kasvilajia, 1950-luvun puolivälissä jo 4 500 lajia. Vuonna 1956 tilat kävivät pieniksi, ja kasvitieteellinen puutarha siirrettiin nykyiseen paikkaansa Ruissaloon. Vuonna 1925 yliopiston maille nousi myös Iso-Heikkilän tähtitorni, joka on nykyisin Turun Ursan käytössä.
Teollisuushistoriaa
Kaupunginosan koilliskolkassa Uudenkaupungin radan eteläpuolella toimivat aiemmin säilyke- ja pakastetehdas. Pakastetehdas oli toiminnassa vielä 2000-vuosikymmenellä Apetit Pakaste Oy:n tuotantolaitoksena. Besta-nimellä tunnetun pakastetehtaan aiempia omistajia olivat SOK ja vuodesta 1984 Valion Kalayhtymä. Niiden vieressä toimi Vaasan-yhtiön leipomo vuoteen 2011 asti. Nyt kiinteistössä toimii muun muassa ED-Design-muotoilutoimisto.
Pieni Karhu (kirjankustantamo)
Kustannus Oy Pieni Karhu on vuonna 1999 perustettu nuorten- ja lastenkirjallisuuteen erikoistunut kirjankustantamo. Pieni Karhu toimii lähes 150 vuotta vanhassa rakennuksessa Kärkölän kirkonkylän sydämessä.
Iso-Heikkilä
Teollisuushistoriaa
Ruissalontiellä toimi 1900-luvun alusta saakka Suomen ensimmäinen öljytehdas Ab Vineto Oil Oy, vuodesta 1959 Oy Esso Ab. Albert Richardtsonin piirtämät tehdas- ja varastorakennukset purettiin 2010-luvun lopulla viereisen Jaakkoo-Taaran laajennuksen tieltä. Jaakkoo-Taaran nykyinen sisaryritys Auraprint toimi pitkään Iso-Heikkilän Akselintiellä. 1950-luvun alusta 1970-luvun loppupuolelle Ruissalontiellä toimi G. W. Sohlbergin peltipakkaustehdas ja 1960-luvun puoleenväliin asti miesten paitoja valmistanut Leino-Tuote Oy. Akselintiellä on 1960-luvulta asti toiminut betoniasema, joka siirtynee Halisiin.
Turun kaupungin jätevesien puhdistuslaitos toimi Patterinhaan etelälaidalla vuodesta 1966 vuoteen 2009 asti, kunnes valmistui Kakolan jätevedenpuhdistamo.
Kaupunginosaseura
Vuonna 2016 perustettiin kaupunginosaseura Iso-Heikkilä–Patterinhaka ry.
Pieni Karhu (kirjankustantamo)
Palkittuja kirjailijoita
Ylen haastattelussa Leena Reiman oli sitä mieltä että e-kirja ei syrjäytä paperista lastenkirjaa.
Juhani Raiskinen
Raimo Juhani Raiskinen (29. syyskuuta 1937 Helsinki – 5. kesäkuuta 2016 Jämsä) ) oli suomalainen oopperanjohtaja, kapellimestari ja pianisti. Hän toimi Suomen Kansallisoopperan pääjohtajana 1974–1984 ja uudelleen 1997–2001.
Eduard Markarov
Eduard Artjomovitš Markarov (, s. 20. kesäkuuta 1942 Baku, Azerbaidžanin SNT, Neuvostoliitto) on armenialainen jalkapalloilija ja jalkapallovalmentaja. Peliurallaan Markarov pelasi hyökkääjänä.
Viimeinen savotta (elokuva)
Viimeinen savotta on Edvin Laineen ohjaama suomalainen draamaelokuva vuodelta 1977. Se perustuu Kalle Päätalon romaaneihin Viimeinen savotta (1966) ja Kairankävijä (1968). Elokuva on ensimmäinen Päätalo-filmatisointi. Viimeinen savotta on viimeinen Risto Orkon tuottama elokuva.
Kirja sekä elokuva kertoo Vikke Nilon seikkailuista pula-ajan ja köyhyyden aikana. Nilo joutuu huutolaislapseksi nuorena, mutta karkaa kotoa. Nilo tapaa Hosumapalo-nimisen nuorukaisen ja he lähtevät ilotaloon, mistä Nilo karkaa. Nilo toimii tukkilaisena ja on rippikoulussa.
Eduard Markarov
Peliura
Markarov pelasi urallaan kahdessa seurassa: Neftši Bakussa ja Ararat Jerevanissa. Hän pelasi Neuvostoliiton pääsarjassa yhteensä 370 ottelua, joissa hän teki 121 maalia. Maajoukkueessa Markarov pelasi kolme ottelua ja edusti Neuvostoliittoa yksissä MM-kisoissa, vuonna 1966.
Juhani Raiskinen
Raiskinen nimitettiin Suomen Kansallisoopperan johtajaksi vuonna 1974, sitä ennen hän oli ollut Oopperan suunnittelupäällikkönä. Kymmenen vuotta kestäneen johtajakautensa aikana Raiskinen nosti erityisesti suomalaisen oopperatuotannon vahvaan kansainväliseen maineeseen. Hänen kaudellaan Suomen Kansallisooppera tuotti kaikkiaan kahdeksan kotimaista kantaesitystä, joista Joonas Kokkosen Viimeiset kiusaukset (1975) ja Aulis Sallisen Punainen viiva (1978) esitettiin Kansallisoopperan vierailunäytäntöinä Pohjoismaissa, Keski-Euroopassa, silloisessa Neuvostoliitossa ja New Yorkin Metropolitanissa. Uusien suomalaisten oopperoiden menestystä pidetään tärkeänä syynä siihen, että uusi oopperatalo päätettiin rakentaa.
Viimeinen savotta (elokuva)
Vastaanotto
Viimeinen savotta sai varsin suopeat arvostelut, joissa sitä pidettiin jopa Edvin Laineen parhaisiin elokuvaohjauksiin kuuluvana. Elokuva oli Suomessa vuoden 1977 katsotuin teatterielokuva yli 497 000 katsojallaan.
Eduard Markarov
Valmennusura
Markarov on ollut valmentajana muun muassa Armenian maajoukkueessa ja Jerevanissa Araratissa, Kilikiassa, Erebunissa ja Malatiassa. Markarovin eksoottisin pesti lienee toistaiseksi kolmen vuoden reissu Libanoniin valmentamaan Homenmen Beirutia.
Viimeinen savotta (elokuva)
Vastaanotto
Video-oppaassa vuodelta 1994 Bello Romano antoi Viimeiselle savotalle kaksi tähteä viidestä, mikä vastaa sanallista arviota ”keskinkertainen”.
Juhani Raiskinen
Lopetettuaan kautensa Kansallisoopperan johtajana vuonna 1984 Raiskinen toimi Tampereen Työväen Teatterin kapellimestarina. Vuonna 1992 hänet kutsuttiin Göteborgin Operahögskolaniin, jossa hän toimi musiikillisen näyttämöilmaisun professorina. Vuosina 1994–1996 Raiskinen oli Göteborgin oopperan johtajana. Raiskinen palasi Suomen Kansallisoopperan pääjohtajaksi 1.1.1997 ja oli tässä tehtävässä näytäntökauden 2000–2001 loppuun asti.
StumbleUpon
StumbleUpon on kaupallinen WWW-hakupalvelu, jossa yhdistyvät selainkäyttäjien välisen sosiaalisen verkoston periaatteet valikoista käsin luotaviin blogeihin. Internet-selaimeen asennettava lisäosa luo työkalupalkin, joka automatisoi WWW-sivujen keräämisen, jakelun ja arvioinnin eri kategorioihin perustuvalla menetelmällä.
Juhani Raiskinen
Raiskinen sai säveltaiteen valtionpalkinnon vuonna 1983. Vuonna 2001 hänelle myönnettiin Suomen Teatterijärjestöjen Keskusliiton kultainen kunniamerkki.
StumbleUpon
StumbleUponin käyttö muistuttaa television käyttäjille tuttua kanavasurffausta. Rekisteröidyt käyttäjät voivat asentaa StumbleUponin Firefox-, Mozilla Suite- ja Internet Explorer -selaimiin. StumbleUponin avulla käyttäjät arvioivat WWW-sivuja yksinkertaisella "peukalo ylös, peukalo alas"-menetelmällä. Kukin käyttäjä voi luoda kiinnostuksensa kohteita vastaavaan profiilin, jonka perusteella samankaltaisen profiilin omaaville StumbleUpon suosittelee hyvät arviot saaneita WWW-sivuja. Arvioita voi tehdä myös kirjallisesti, mutta sivujen luokittelu suosituimmuusjärjestykseen tapahtuu kumulatiivisesti käyttäjien "peukalo ylös"-suositusten perusteella.
Juhani Raiskinen
Raiskinen kuoli kesäasunnollaan kesken puutarhatöiden 5. kesäkuuta 2016. Hän oli kuollessaan 78-vuotias.
StumbleUpon
Yhteisö
StumbleUpon saavutti miljoonan käyttäjän rajan heinäkuussa 2006. StumbleUponin kotisivujen ja ystävähakusivujen mukaan StumbleUponilla on 26. syyskuuta 2006 tehtyjen tilastojen perusteella yli 1,3 miljoonaa käyttäjää.
Chesapeakenlahti
Chesapeakenlahden törmäyskraatteri
Lahden alla maan sisässä on todettu painovoimamittauksissa ja koeporauksissa olevan suuri meteoriittikraatteri. Meteoriittikraatteri syntyi 35,5 miljoonaa vuotta sitten eoseenikauden lopussa. Tällöin sattui Maan pinnalla suuri joukkosukupuutto. Kraatteri syntyi eräiden arvioiden mukaan muutamaa miljoonaa vuotta ennen kauden loppua. Syvän kraatterin läpimitta on 38 kilometriä ja ulomman alueen, missä maa on vyörynyt kraatteriin, läpimitta on 85 kilometriä. Kivi on murtunut 8 kilometrin syvyyteen asti. Kraatteri on 1,3 kilometriä syvä. Kraatteri on 300–500 metrin syvyisten kerrostumien alla.
Aiheesta muualla
pienoiskuva|vasen|Kraatterin profiili. pienoiskuva|oikea|Kraatterin sijainti.
Minimani
Minimani on yksityinen suomalainen hypermarkettiketju, joka myy kuluttajille päivittäis- ja käyttötavaroita kivijalkakaupoissa ja verkkokaupassa. Ketjun liikkeet sijaitsevat Jyväskylässä, Kokkolassa, Ideaparkissa Lempäälässä, Tampereen Lielahdessa, Seinäjoella, Vaasassa ja Rovaniemellä.
Historiaa
Minimanin perusti vuonna 1986 Juhani Metsäranta toimittuaan ensin 26 vuotta K-kauppiaana Seinäjoella. Aluksi Minimani toimi halpakauppana ostaen isoja eriä ja myyden ne edullisesti. 1990-luvulla ketju laajeni, kun kaupat perustettiin Vaasaan, Kokkolaan ja Jyväskylään. 2000-luvulla Minimani on uudistanut myymälöitä hypermarketti-kaupoiksi, ja Lempäälän Ideaparkkiin on tehty käyttötavaraan keskittyvä kauppa. Espoon Olarissa toimi Minimani vuosina 2005–2011.
Minimanin toimitusjohtajana toimii Jussi Nummelin, joka siirtyi tehtävään tammikuussa 2021. Nummelinin edeltäjä tehtävässä oli entinen Keskon aluejohtaja Heikki Tynjälä, joka toimi tehtävässä syksystä 2013 alkaen. Heikki Tynjälän edeltäjänsä oli S-ryhmässä pitkän uran tehnyt kauppaneuvos Kalle Lähdesmäki. pienoiskuva|Jussi Nummelin, Minimani-ketjun toimitusjohtaja. Minimani avasi elokuussa 2020 uuden myymälän Rovaniemen Lampelaan. Minimani investoi yli 20 miljoona Rovaniemen myymälään. Minimani avasi marraskuussa 2022 uuden myymälän Tampereen Lielahteen.
Nikolai Gumiljov
Nikolai Stepanovitš Gumiljov ; (3. [ J: 15. huhtikuuta]1886 Kronstadt, Venäjän keisarikunta – 26. elokuuta 1921 Petrograd, Neuvosto-Venäjä) oli merkittävä venäläinen runoilija, joka oli akmeismiliikkeen perustajajäsen.
Gumiljov oli naimisissa Anna Ahmatovan kanssa vuosina 1910–1918. Nikolai Gumiljov teloitettiin kommunisminvastaisesta toiminnasta elokuussa 1921.
Suku ja koulutus, nuoruus
Gumiljov syntyi aatelisperheeseen Kronstadtissa Pietarin edustalla. Hänen vanhempansa olivat laivaston sotilaslääkäri Stepan Jakovlevitš Gumiljov (1836-1910) ja Anna Ivanovna Lvova (1854-1941). Lapsena Nikolai oli heikko ja sairas lapsi: häntä piinasivat jatkuvasti päänsäryt, eikä hän sietänyt melua. Hänellä oli sisarpuoli Aleksandra (1872-1952) isän ensimmäisestä avioliitosta ja vanhempi veli Dmitri (1884-1922), joka sotilasuransa jälkeen palveli hallinnollisena virkamiehenä Tverin kuvernementissa.
Isän siirryttyä eläkkeelle vuonna 1887 perhe muutti Tsarskoje Seloon. Nikolai opiskeli vuonna 1898 muutaman kuuukauden Tsarskoje Selon kymnaasissa, jossa hänen opettajanaan toimi runoilija Innokenti Annenski, mutta siirtyi sitten liikarasituksesta sairastuttuaan kotiopetukseen. Myöhemmin Gumiljov kertoi Annenskin vaikuttaneen siihen, että hän ryhtyi runoilijaksi.
Hän siirtyi Pietariin Gurevitšhin lukioon ja kiinnostui maantiedosta sekä eläimistä. Hänellä oli kotonaan marsuja, valkoisia hiiriä sekä lintuja ja oravia elätteinään. Poika rakasti lukemista (Mayne Reid, Jules Verne, James Fenimore Cooper, Gustave Aimard, "Kapteeni Grantin lapset", "Kapteeni Hatteras") ja harrasti myös sotahistoriaa tinasotilailla koulukavereittensa kanssa sekä perusti luokkakavereidensa kanssa salaseura, joka teki seikkailuretkiä autiotaloihin, kellareihin, ullakoille jne. Tarinoita meri- ja kaukomatkoilta hän kuunteli innokkaasti isältään ja sedältään.
Lukion kolmannella luokalla 12-vuotiaana Nikolai innostui Aleksandr Puškinista, jota pakotti kaikki toverinsakin lukemaan. Luokka kävi matineanäytöksissä teattereissa katsomassa Aleksandr Ostrovskin, Gerhard Hauptmannin ja Shakespearen näytelmiä ja hän lisäsi henkilökohtaiseen kirjastoon Puškinin ja Mihail Lermontovin lisäksi Vasili Žukovski n. Luettavaksi tulivat myös Longfellow'n "Laulu Hiawathasta", John Miltonin "Kadotettu paratiisi" ja "Paradise Regained", Samuel Coleridgen "Vanhan merimiehen tarina", jonka runoilija myöhemmin käänsi itse ja Ludovico Arioston "Raivoisa Roland".
Vuonna 1900 koko perhe muutti Kaukasukselle Tbilisiin, kun vanhemmalla veljellä todettiin tuberkuloosi. Nikolai jatkoi koulunkäymistä paikallisessa poikalukiossa. Tbilisin kouluvuosinaan hän kiinnostui vähäksi aikaa politiikasta ja luki Marxin "Pääoman".
Yksityiselämä
Nikolai Gumiljov ja Anna Ahmatova avioituivat 25. huhtikuuta 1910. Heidän poikansa Lev Gumiljov syntyi 18. syyskuuta 1912. Gumiljovilla oli suhde Olga Nikolajevna Visotskajaan (1885-1966) ja heillä oli poika Orest Nikolajevitš Visotski (1913-1992). Hänen toinen vaimonsa oli Anna Nikolajevna Engelhardt (1895-1942) ja heillä oli tytär Jelena Gumiljova (1919 -1942). Anna Engelhardt ja Jelena Gumiljova kuolivat nälkään piiritetyssä Leningradissa vuonna 1942.
Kirjallisen uran alku
Gumiljovin ensimmäinen runo Pakenen kaupungista metsiin julkaistiin 8. syyskuuta 1902. Hän julkaisi ensimmäisen runokirjansa Konkistadorien matka (ven. Путь конквистадоров) vuonna 1905. Se koostui runoista, jotka käsittelivät eksoottisia kohteita Tšadjärven kirahveista Caracallan krokotiileihin. Vaikka Gumiljov oli ylpeä kirjasta, monet kriitikot arvostelivat sen tekniikkaa huonoksi.
Kuten aikaisemmin Gustave Flaubert ja Arthur Rimbaud, Gumiljov oli kiinnostunut Afrikasta ja matkusteli siellä ainakin kerran vuodessa. Hän metsästi leijonia Etiopiassa ja toi Pietarin museoon antropologisesti ja etnografisesti laajan kokoelman afrikkalaista taidetta. Hänen kokoelmansa Teltta (1921) sisältää hänen parhaita runojaan afrikkalaisista aiheista.
Runoilijoiden kilta
Gumiljov julkaisi kaksi uutta runokokoelmaa, Helmiä (ven. Жемчуга) 1910 ja Vieras taivas (ven. Чужое небо) vuonna 1912. Gumiljov perusti runoilijoiden akmeismiliikkeen nimeltä "Runoilijoiden kilta" (ven. Цех поэтов, Tseh poetov) vuonna 1911. Se toimi Pietarissa vuosina 1911-1914 ja 1921-1923. Vähemmälle huomiolle liikkeessä on jäänyt johtohahmona toiminut runoilija Sergei Gorodetski.
Liikkeen merkittävämmäksi teokseksi muodostui kuitenkin Osip Mandelstamin runokokoelma Kivi (1912). Monet huomattavat runoilijat, kuten Georgi Ivanov ja Vladimir Nabokov, hylkäsivät Gumiljovin koulukunnan. Gumiljovin kenties kuuluisin yksittäinen runo on fragmentaarinen ja surrealistinen Zabljudivšisja tramvai (ven. Заблудившийся трамвай, Eksynyt raitiovaunu, 1920).